b'\n_START_ARTICLE_\nHurmaava joukkoitsemurha (elokuva)\n_START_SECTION_\nJulkaisu\n_START_PARAGRAPH_\nTelevisiosarja on esitetty MTV3:lla useita kertoja. Elokuvan ensi-ilta televisiossa oli 24. kes\xc3\xa4kuuta 2012, lis\xc3\xa4ksi elokuva on julkaistu VHS:n\xc3\xa4 ja DVD:n\xc3\xa4. Elokuvan VHS- ja DVD-julkaisun kansikuvaa on my\xc3\xb6s k\xc3\xa4ytetty alkuper\xc3\xa4isen romaanin kansikuvana uudemmissa painoksissa.\n_START_SECTION_\nVastaanotto\n_START_PARAGRAPH_\nTv-maailman arvostelussa todetaan, ett\xc3\xa4 elokuva nauraa niin suomalaiskansalliselle synkkyydelle kuin yhdistyksen perustamisinnollekin. Tyylilajiksi todetaan sekavahko opera buffa. Helsingin Sanomien Arto Pajukallio totesi elokuvan hauskuuden perustuvan l\xc3\xa4hinn\xc3\xa4 irrallisiin kirjallisiin sutkauksiin, joihin n\xc3\xa4yttelij\xc3\xa4t eiv\xc3\xa4t l\xc3\xb6yd\xc3\xa4 kaikupohjaa.'